***PRESSEMELDING Oslo, 23. mai 2018***

**Klar for bransjens råeste roadshow?**

Våren er her og det betyr at bransjens råeste roadshow snart går av stabelen. Torsdag 24. mai kickstarter Optimera sitt årlige VFA-roadshow på Montér Stabekk og deretter går det slag i slag helt frem til 24. august.

I juni og august er Optimera på veien med sin heftige semitrailer og i år skal de innom 12 byer. De har med seg utvalgte leverandører innenfor verktøy, festemidler og arbeidstøy som presenterer nyheter og gode tilbud. I tillegg blir det underholdning, konkurranser og god mat og drikke.

**Ny Markedssjef for Proff**

Markedssjef Proff i Optimera, Fredrik Rydgren, har tilbragt sommeren på veien med Optimera sitt roadshow hvert år, siden det første roadshowet i 2012. Han tok til og med trailerlappen for å kunne sitte bak rattet i den heftige semitraileren. Årets roadshow blir Rydgrens siste da han går av med pensjon til sommeren.

* Jeg har jobbet i Optimera i 25 år og vært med på Optimera sin utrolige reise. Det har vært spennende og lærerike år og jeg kommer til å savne det høye tempoet og mine gode kollegaer. Nå går snart stafettpinnen videre, men ikke før jeg har fått med meg årets høydepunkt, sier Rydgren med et lurt smil.

Det er Lars Bergerud, som har jobbet som prosjekter for VFA, som nå skal overta rollen som Markedssjef Proff.

* Fredrik har gjort en kjempe innsats mot proffkundene og jeg gleder meg til å fortsette det gode arbeidet og utvikle vår proffsatsning ytterligere.

**Håper på over 5000 besøkende**

Nå ser begge frem til årets roadshow og målet er de helt klare på: De skal sette ny besøksrekord. Det betyr at de må overgå fjoråret, hvor de hadde hele 5000 besøkende!

* Roadshowet vokser seg større for hvert år og er en fin arena for tett dialog mellom Optimera, kunder og leverandører. Verktøy, festemidler og arbeidstøy er kategorier som er under stadig utvikling og det stilles store krav til kunnskap, sortiment og kompetanse. Vi hjelper kunden å holde seg oppdatert på det nyeste innenfor kategoriene, sier Bergerud.

Han forteller at tilbakemeldingene de får fra både kunder og leverandører er svært positive.

* Sammen med våre dyktige leverandører har vi skapt et roadshow som kundene setter stor pris på og flere av de samme kundene kommer tilbake år etter år. Det er gledelig å se at deltagelsen og engasjementet rundt roadshowet har blitt så stort, avslutter Bergerud.

**Turnéliste**

Torsdag 24. mai – Montér Stabekk

Fredag 1. juni - Optimera Sandmoen Trondheim

Tirsdag 5. juni – Montér Hamar

Onsdag 6. juni - Montér Gol

Fredag 8. juni - Montér Tønsberg

Mandag 11. juni – Optimera Arendal

Tirsdag 12. juni – Optimera Kristiansand

Torsdag 14. juni – Optimera Sandnes

Fredag 15. juni - Optimera Haugesund

Torsdag 21. juni – Montér Åsane Bergen

Torsdag 23. august – Montér Molde

Fredag 24. august – Optimera Ålesund

*Meld deg på roadshowet på optimera.no*

For mer informasjon, kontakt:

Lars Bergerud

Markedssjef Proff

Optimera AS

+47 909 37 737

Lars.bergerud@optimera.no

Optimera er Norges største aktør innen salg og distribusjon av byggevarer, trelast og interiør med 200 utsalgssteder, 2200 ansatte og over 12 milliarder i omsetning. Virksomheten innbefatter Optimera Proff, Optimera Handel, Optimera Logistikk, Optimera Byggsystemer, Hansmark og kjedene Byggi, Flisekompaniet og Montér.

Optimera er en del av det internasjonale konsernet Saint-Gobain, som har mer enn 179.000 medarbeidere i 67 land og er Europas største distributør av byggevarer.